Diari Oficial de la Generalitat Valenciana


Sumari del DOGV 3446, del 03-03-1999 (1999/1249)

Informació pública de l'alternativa tècnica del Programa d'Actuació Integrada del Sector de Sòl Urbanitzable Pedramala, del municipi de Benissa.
------------------------------------------------------------------------------------------------------------------------------------------------

### Dades del document

Número de DOGV
:   3446

Data del DOGV
:   03-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1249


Organisme emissor
:   Ajuntament de Benissa

Tipus de document
:   Anunci

Informació pública de l'alternativa tècnica del Programa d'Actuació Integrada del Sector de Sòl Urbanitzable Pedramala, del municipi de Benissa. [1999/Q1249]
  
La mercantil Investvalen, SL, ha elaborat una alternativa tècnica de Programa d'Actuació Integrada del Sector de Sòl Urbanitzable Pedramala, del municipi de Benissa (Alacant).
  
L'alternativa tècnica proposada comprén:
  
1. Document d'homologació del sector.
  
2. Programa per al desenvolupament d'aquest.
  
3. Pla parcial.
  
4. Avantprojecte d'urbanització.
  
En aplicació del que s'estableix en l'article 48.1.c, en relació amb l'article 46.3, tots dos de la Llei Reguladora de l'Activitat Urbanística Valenciana, es sotmet a informació pública l'alternativa tècnica de proposta de programa amb la documentació complementària esmentada abans per al sector de sòl urbanitzable Pedramala.
  
1. Aquesta informació pública té caràcter de simultani concurs públic per a la selecció de l'urbanitzador, i es poden presentar alternatives tècniques i al·legacions durant 20 dies comptadors des de la publicació d'aquest edicte en el Diari Oficial de la Generalitat Valenciana, ja que s'ha remés prèviament l'avís corresponent als titulars cadastrals al seu domicili fiscal i haver-se publicat en un diari d'informació general editat a la Comunitat Valenciana.
  
2. Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
3. Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i prestara caució d'això, els terminis anteriors es prorrogaran per 20 dies addicionals, i s'anunciarà aquesta pròrroga al tauler d'anuncis de l'Ajuntament i es comunicarà als qui pel fet de desconéixer-la, presenten pliques prematurament.
  
4. L'acte d'obertura de pliques es realitzarà en la data hàbil següent a la finalització del termini per a presentar-les.
  
5. L'expedient es podrà consultar a la notaria del senyor Andrés Sánchez Rodríguez, situada al carrer del Pare Andrés, número 2, 1, del municipi de Benissa, durant el període d'exposició pública, per a obtenir còpia de l'acta de protocol·lització de l'alternativa tècnica presentada amb la documentació que la integra, o sol·licitar que se li hi exhibisca. Durant el mateix període es podrà consultar a l'Ajuntament de Benissa la còpia presentada en aquest.
  
Cosa que es fa pública en compliment del que s'estableix en l'article 46.3 de la Llei Reguladora de l'Activitat Urbanística Valenciana vigent.